ආසියානු සත් සාමාජික රගර් පිටියේ දැනට තුන්වැනි ස්ථානයේ පසුවන ශ්‍රී ලංකා කණ්ඩායම ආසියානු සත් සාමාජික රගර් තරගමාලාවේ පළමු අදියර වන ‘හොංකොං සෙවන්ස්’ හී මූලික වටයේ දී චීන තායිපේ හා චීනය සමග ‘සී’ කාණ්ඩය යටතේ තරග වැදීමට නියමිතය.රටවල් 12ක සහභාගිත්වයෙන් හෙට (23) හොංකොං ජාතික පාපන්දු ක්‍රීඩාංගණයේ දී ඇරැඹෙන මේ තරගාවලියේ මූලික වටයේ දී අදාළ කාණ්ඩයේ පෙරමුණ ගැනීමට ශ්‍රී ලංකාවට හැකිවනු ඇතැයි ශ්‍රී ලංකා කණ්ඩායමේ නායක ෆාසිල් මරිජා පවසයි.